Virallinen lehti nro C 371 , 08/12/1997 s. 0175



A4-0344/97 Ehdotus Euroopan parlamentin ja neuvoston päätökseksi sisämarkkinoiden välillisen verotuksen järjestelmien toimintaa vahvistavan yhteisön toimintaohjelman (FISCALIS-ohjelma) hyväksymisestä (KOM(97)0175 - C4-0222/97 - 97/0128(COD)) Ehdotus hyväksyttiin seuraavin tarkistuksin: (Tarkistus 1) Johdanto-osan 7 kappale >Alkuperäinen teksti> (7) Neuvoston asetuksella (ETY) N:o 218/92(1) vahvistetun arvonlisäveron tietojenvaihtojärjestelmän (VAT Information Exchange System eli VIES) toiminnasta saadut kokemukset ovat osoittaneet tietotekniikan merkityksen tulojen turvaamisessa ja hallinnon mahdollisimman vähäisessä kuormittamisessa; tietotekniikka on osoittautunut korvaamattomaksi yhteistyön apuvälineeksi, joka on myös edistänyt aikaisempaa laajempaa yhteistyötä jäsenvaltioiden välillä, >EP:n äänestyksessä hyväksytty teksti> (7) Tietojenvaihtojärjestelmien toiminnasta Euroopan yhteisössä saadut kokemukset ovat osoittaneet tietotekniikan merkityksen tulojen turvaamisessa ja hallinnon mahdollisimman vähäisessä kuormittamisessa; tietotekniikka on osoittautunut korvaamattomaksi yhteistyön apuvälineeksi, joka on myös edistänyt aikaisempaa laajempaa yhteistyötä jäsenvaltioiden välillä, >Alkuperäinen teksti> (1) EYVL L 24, 1.2.1992, s. 1 (Tarkistus 2) Johdanto-osan 9 a kappale (uusi) >EP:n äänestyksessä hyväksytty teksti> (9a) Seminaarit tarjoavat ihanteellisen mahdollisuuden yhteisön välillisestä verotuksesta vastaavien virkamiesten ja tarpeen vaatiessa muiden asiantuntijoiden, kuten tutkijoiden, verovelvollisten (sekä suuryhtiöiden että pk- yritysten) tai niiden edustajien ja neuvonantajien väliseen ajatustenvaihtoon. Tällaisissa seminaareissa voi syntyä ehdotuksia, joilla pystytään parantamaan voimassa olevia oikeudellisia välineitä ja edistämään välillisen verotuksen kansallisten järjestelmien lähentymiskehitystä sekä lisäksi helpottamaan kyseisten viranomaisten välistä yhteistyötä, (Tarkistus 3) Johdanto-osan 10 kappale >Alkuperäinen teksti> (10) Matthaeus-Tax-ohjelmasta saatu kokemus on osoittanut, että komission päätöksellä 95/279/EY(3) vahvistetun yhteisen ammatillisen koulutuksen ohjelman yhteensovitetun kehittämisen ja toteuttamisen avulla voidaan saavuttaa tämän ohjelman tavoitteet erityisesti yhteisön lainsäädäntöä koskevan tietämyksen korkean tason osalta; näitä ohjelmia pitäisi kehittää edelleen; tämän vuoksi jäsenvaltioiden olisi varmistettava, että kaikki virkamiehet saavat yhteisessä ammatillisen koulutuksen ohjelmassa määritellyn perustason koulutuksen sekä säännöllistä ja jatkuvaa lisäkoulutusta, >EP:n äänestyksessä hyväksytty teksti> (10) Hallinnollinen yhteistyö riippuu välillisestä verotuksesta vastaavien virkamiesten ammattitaidosta ja tiedoista, kielitaito mukaan lukien. Kansallisten organisaatioiden, akatemioiden ja koulujen sekä koulutuksesta vastaavien virkamiesten välille on luotava yhteistyöverkko, jonka avulla voidaan määritellä virkamiehiltä vaadittavat taidot ja tiedot ja kehittää näiden tietojen ja taitojen hankkimisessa tarpeelliset yhteiset ammatillisen koulutuksen ohjelmat. Lopullisessa kertomuksessaan komissio voisi harkita yhteisön välillisestä verotuksesta vastaavien virkamiesten akatemian perustamisen tarvetta, >Alkuperäinen teksti> (3) EYVL L 172, 22.7.1995, s. 24 (Tarkistus 4) Johdanto-osan 11 kappale >Alkuperäinen teksti> (11) Välillisestä verotuksesta vastaavien virkamiesten riittävän kielitaidon on osoitettu helpottavan yhteistyötä olennaisesti; jäsenvaltioiden olisi sen vuoksi annettava virkamiehilleen asianmukainen kielikoulutus, >EP:n äänestyksessä hyväksytty teksti> (11) Tulli 2000 -ohjelmasta(1) saatu kokemus on osoittanut, että jäsenvaltioiden tulliviranomaisten välisen hallinnollisen yhteistyön vahvistaminen voi myös lisätä välineiden tehokkuutta petosten torjumisessa, >EP:n äänestyksessä hyväksytty teksti> (1) EYVL L 33, 4.2.1997, s. 24 (Tarkistus 5) 2 artiklan d kohta >Alkuperäinen teksti> d) «vaihdolla» ohjelman mukaisesti järjestettyä yhteisön edun mukaista yhden viranomaisen välillisestä verotuksesta vastaavan virkamiehen suorittamaa työvierailua toisen jäsenvaltion viranomaisen luona; >EP:n äänestyksessä hyväksytty teksti> d) «vaihdolla» ohjelman mukaisesti järjestettyä yhteisön edun mukaista virkamiehen työvierailua toisen jäsenvaltion viranomaisen luona tai toisen jäsenvaltion koulutuslaitoksessa; (Tarkistus 6) 2 artiklan e kohta >Alkuperäinen teksti> e) «kahdenvälisillä ja monenvälisillä valvontatoimilla» yhteistyötä koskevan yhteisön lainsäädännöllisen kehyksen mukaisesti kahden tai useamman jäsenvaltion viranomaisen tekemää yhteistyötä sellaisiin verovelvollisiin, jotka ovat velvollisia maksamaan välillisiä veroja jokaisessa kyseisessä jäsenvaltiossa, kohdistuvien valvontatoimien yhdistämiseksi; >EP:n äänestyksessä hyväksytty teksti> e) «monenvälisellä valvonnalla» yhteistyötä koskevan yhteisön lainsäädännöllisen kehyksen mukaisesti vähintään kolmen jäsenvaltion viranomaisen tekemää yhteistyötä sellaisiin verovelvollisiin, jotka ovat velvollisia maksamaan välillisiä veroja kyseisessä jäsenvaltiossa, kohdistuvien valvontatoimien yhdistämiseksi tai yhteensovittamiseksi; (Tarkistus 7) 3 artiklan a kohta >Alkuperäinen teksti> a) varmistaa viranomaisten korkeatasoinen tietämys yhteisön lainsäädännöstä ja sen jäsenvaltioissa tapahtuvasta soveltamisesta; >EP:n äänestyksessä hyväksytty teksti> a) varmistaa viranomaisten korkeatasoinen tietämys, erityisesti välillisen verotuksen osalta, yhteisön lainsäädännöstä ja sen jäsenvaltioissa tapahtuvasta soveltamisesta; (Tarkistus 8) 4 artiklan 1 kohta >Alkuperäinen teksti> 1. Komissio ja jäsenvaltiot perustavat ja laativat tarvittavat viestintä- ja tietojenvaihtojärjestelmät, käsikirjat ja oppaat sekä varmistavat niiden toimivuuden. >EP:n äänestyksessä hyväksytty teksti> 1. Komissio ja jäsenvaltiot perustavat ja laativat tarpeellisiksi katsomansa uudet viestintä- ja tietojenvaihtojärjestelmät, käsikirjat ja oppaat sekä varmistavat niiden toimivuuden. Ne varmistavat lisäksi tarpeellisiksi katsomiensa olemassa olevien järjestelmien, käsikirjojen ja oppaiden toimivuuden. (Suullinen tarkistus) 4 artiklan 2 kohdan ainoa a alakohta (uusi) >EP:n äänestyksessä hyväksytty teksti> Jos käytetään alihankkijoita, ne valitaan tarjouskilpailujen perusteella voimassa olevien rahoitusta koskevien määräysten mukaisesti. (Tarkistus 9) 5 artiklan 1 kohdan ensimmäinen alakohta >Alkuperäinen teksti> 1. Komissio ja jäsenvaltiot järjestävät vaihtoja. Vaihtojen kesto voi vaihdella tarpeen mukaan, mutta kesto ei saa ylittää yhtä vuotta. Jokaisen vaihdon on kohdistuttava määrättyyn työtehtävään, ja siihen osallistuvan virkamiehen on valmistauduttava siihen asianmukaisesti ja arvioitava sitä jälkeenpäin. >EP:n äänestyksessä hyväksytty teksti> 1. Komissio ja jäsenvaltiot järjestävät vaihtoja. Vaihtojen kesto voi vaihdella tarpeen mukaan, mutta kesto ei saa ylittää kuutta kuukautta. Jokaisen vaihdon on kohdistuttava määrättyyn työtehtävään, ja siihen osallistuvan virkamiehen ja viranomaisten on valmistauduttava siihen asianmukaisesti ja arvioitava sitä jälkeenpäin. (Tarkistus 10) 5 artiklan 2 kohta >Alkuperäinen teksti> 2. Komissio ja jäsenvaltiot järjestävät seminaareja. >EP:n äänestyksessä hyväksytty teksti> 2. Komissio ja jäsenvaltiot järjestävät seminaareja, joissa eri jäsenvaltioiden virkamiehet ja komissio tapaavat toisiaan ja tarpeen mukaan muita alansa asiantuntijoita, kuten tutkijoita, verovelvollisia tai heidän edustajiaan tai neuvonantajiaan. (Tarkistus 11) 5 artiklan 3 kohta >Alkuperäinen teksti> 3. Komissio ja jäsenvaltiot järjestävät yhteisön yhteistyötä koskevan oikeudellisen kehyksen mukaisia kokeiluluontoisia kahden- ja monenvälisiä valvontatoimia. >EP:n äänestyksessä hyväksytty teksti> 3. Komissio ja jäsenvaltiot valitsevat yhteisön yhteistyötä koskevan oikeudellisen kehyksen mukaisia ja yhteisön tukemia erityisiä monenvälisiä valvontatoimia. Osallistuvat jäsenvaltiot lähettävät valvontaa koskevat kertomuksensa ja arviointinsa komissiolle ja muille jäsenvaltioille. (Tarkistus 12) 6 artikla >Alkuperäinen teksti> 1. Komissio ja jäsenvaltiot kehittävät nykyisiä ja uusia yhteisiä koulutusaloitteita kaikille virkamiehille annettavan yhteisen ammatillisen koulutuksen rungoksi. Jäsenvaltioiden on varmistettava, että kaikille virkamiehille annetaan yhteisissä koulutusohjelmissa määritelty perustason koulutus sekä säännöllinen ja jatkuva lisäkoulutus. >EP:n äänestyksessä hyväksytty teksti> 1. Jäsenvaltiot perustavat yhteistyössä komission ja 11 artiklassa tarkoitetun komitean puitteissa kansallisten organisaatioiden, akatemioiden ja koulujen sekä välillistä verotusta koskevasta koulutuksesta vastaavien virkamiesten yhteistyöverkoston, jonka tehtävänä on: >EP:n äänestyksessä hyväksytty teksti> a) määrittää yhteiset taidot ja tiedot sen kielitaidon lisäksi, joka virkamiehillä on oltava; >EP:n äänestyksessä hyväksytty teksti> b) kehittää nykyisiä yhteisiä koulutusohjelmia ja tarpeen vaatiessa luoda uusia ohjelmia sekä antaa yhteistä peruskoulutusta, jonka avulla virkamiehet voivat hankkia tarvittavat yhteiset taidot ja tiedot; >EP:n äänestyksessä hyväksytty teksti> c) avata kunkin jäsenvaltion omille virkamiehilleen järjestämä koulutus tarpeen vaatiessa kaikkien muiden jäsenvaltioiden virkamiehille; >EP:n äänestyksessä hyväksytty teksti> d) kehittää välillisen verotuksen koulutusta varten tarpeelliset yhteiset välineet, kielten opetusvälineet mukaan lukien; >EP:n äänestyksessä hyväksytty teksti> e) arvioida jäsenvaltioiden vuosittain antamia tietoja, jotka koskevat 2 kohdan mukaista virkamiehille annettavaa koulutusta. >Alkuperäinen teksti> 2. Jäsenvaltioiden on varmistettava virkamiestensä kielitaidon riittävä taso antamalla heille tarvittavaa kielikoulutusta. >EP:n äänestyksessä hyväksytty teksti> 2. Jäsenvaltiot varmistavat, että kaikille virkamiehille annetaan yhteisissä koulutusohjelmissa määritelty perustason koulutus sekä säännöllinen ja jatkuva lisäkoulutus. Jäsenvaltiot antavat komissiolle tiedot virkamiehille annetun koulutuksen sisällöstä ja määrästä vuosittain. >Alkuperäinen teksti> 3. Komissio ja jäsenvaltiot kehittävät välillistä verotusta koskevaa koulutusta varten yhteisön välineitä, mukaan lukien kielikoulutuksen välineitä. >EP:n äänestyksessä hyväksytty teksti> 3. Poistetaan. (Suullinen tarkistus) 7 artikla >Alkuperäinen teksti> Keski- ja Itä-Euroopan assosioituneet maat voivat osallistua ohjelmaan Eurooppa- sopimuksissa tai niiden osallistumista yhteisön ohjelmiin koskevissa Eurooppa-sopimusten lisäpöytäkirjoissa vahvistetuin edellytyksin siinä mittakaavassa kuin välillistä verotusta koskeva yhteisön lainsäädäntö antaa tähän mahdollisuuden. Myös Kyproksella olisi oltava mahdollisuus osallistua ohjelmaan järjestelmällisten keskustelujen aloittamisesta Euroopan unionin ja Kyproksen välillä annetun yhteisen päätöslauselman mukaisesti ja siinä määrin kuin välillistä verotusta koskeva yhteisön lainsäädäntö antaa tähän mahdollisuuden. >EP:n äänestyksessä hyväksytty teksti> Keski- ja Itä-Euroopan assosioituneet maat voivat osallistua ohjelmaan Eurooppa- sopimuksissa tai niiden osallistumista yhteisön ohjelmiin koskevissa Eurooppa-sopimusten lisäpöytäkirjoissa vahvistetuin edellytyksin siinä mittakaavassa kuin välillistä verotusta koskeva yhteisön lainsäädäntö antaa tähän mahdollisuuden. Myös Kyproksella olisi oltava mahdollisuus osallistua ohjelmaan järjestelmällisten keskustelujen aloittamisesta Euroopan unionin ja Kyproksen välillä annetun yhteisen päätöslauselman mukaisesti ja siinä määrin kuin välillistä verotusta koskeva yhteisön lainsäädäntö antaa tähän mahdollisuuden. Osallistumisesta aiheutuvat kustannukset lisätään ohjelman määrärahoihin. (Tarkistus 13) 8 artiklan 2 kohdan c a alakohta (uusi) >EP:n äänestyksessä hyväksytty teksti> ca) kaikki tämän ohjelman vaikutuksesta tehtyihin riippumattomiin tutkimuksiin liittyvät menot, jos kyseiset tutkimukset katsotaan tarpeellisiksi. (Suullinen tarkistus) 9 artikla >Alkuperäinen teksti> Ohjelman täytäntöönpanon rahoitukselliset puitteet 1 päivän tammikuuta 1998 ja 31 päivän joulukuuta 2002 väliseksi ajanjaksoksi on 45 miljoonaa ecua. Budjettivallan käyttäjä päättää kehyksen vuosittaisesta jakamisesta rahoituskehyksien rajoissa. >EP:n äänestyksessä hyväksytty teksti> Ohjelman täytäntöönpanon rahoitukselliset puitteet 1 päivän tammikuuta 1998 ja 31 päivän joulukuuta 2002 väliseksi ajanjaksoksi ovat 45 miljoonaa ecua. Tämä määrä katetaan osaksi vuosien 1993 - 1999 rahoitusnäkymistä. Budjettivallan käyttäjä päättää kehyksen vuosittaisesta jakamisesta rahoituskehyksien rajoissa. (Tarkistus 14) 10 artikla >Alkuperäinen teksti> Komissio päättää tämän päätöksen täytäntöönpanon edellyttämistä järjestelyistä 11 artiklassa määrätyn menettelyn mukaisesti. >EP:n äänestyksessä hyväksytty teksti> Komissio päättää tämän ohjelman täytäntöönpanon edellyttämistä toimenpiteistä 11 artiklassa määrätyn menettelyn mukaisesti. (Tarkistus 15) 12 artiklan 3 kohdan b alakohta >Alkuperäinen teksti> b) viimeistään 30 päivään kesäkuuta 2003 lopullinen kertomus tämän ohjelman täytäntöönpanosta. >EP:n äänestyksessä hyväksytty teksti> b) viimeistään 30 päivään kesäkuuta 2003 lopullinen kertomus tämän ohjelman täytäntöönpanosta ja vaikutuksesta. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston päätökseksi sisämarkkinoiden välillisen verotuksen järjestelmien toimintaa vahvistavan yhteisön toimintaohjelman (FISCALIS-ohjelma) hyväksymisestä (KOM(97)0175 - C4-0222/97 - 97/0128(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle KOM(97)0175 - 97/0128(COD) ((EYVL C 177, 11.6.1997, s. 8)), - ottaa huomioon EY:n perustamissopimuksen 189 b artiklan 2 kohdan ja 100 a artiklan, joiden mukaisesti komissio on antanut ehdotuksen (C4-0222/97), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön sekä budjettivaliokunnan lausunnon (A4- 0344/97); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta; 5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 6. Kehottaa puhemiestään välittämään tämän lausunnon neuvostolle ja komissiolle.